ai4bharat/Pralekha huggingface dataset:
गृह आणि शहरी व्यवहार मंत्रालय
नवीन तंत्रज्ञानासाठीच्या ‘शेड्यूल ऑफ रेट्स-2018’ पुस्तिकेचे हरदीप पुरी यांच्या हस्ते प्रकाशन
(नवी दिल्ली, 5 सप्टेंबर 2018
भारतात दरवर्षी शहरी भागांमध्ये 700 ते 900 दशलक्ष चौरस मीटर बांधकाम उभारण्याची आवश्यकता असून, केंद्रीय सार्वजनिक बांधकाम विभागासाठी ही एक फार मोठी संधी असल्याचे गृहनिर्माण राज्यमंत्री हरदीपसिंग पुरी यांनी म्हटले आहे. 2030 सालापर्यंत हे काम पूर्ण करायचे असून त्या माध्यमातून हरित आणि पर्यावरण स्नेही असे बांधकाम उभारायचे आहे, अशी माहिती त्यांनी दिली. वेगळ्या शब्दात सांगायचे तर भारताला दरवर्षी एक नवे शिकागो उभारायचे आहे, असे ते म्हणाले.
केंद्रीय सार्वजनिक बांधकाम विभागाच्या ‘शेड्यूल ऑफ रेट 2018’ या पुस्तिकेचे प्रकाशन आज पुरी यांच्या हस्ते झाले, त्यावेळी ते बोलत होते. विभागाच्या अधिकृत फेसबुक आणि ट्विटर खात्याचेही त्यांनी यावेळी अनावरण केले.
देशाची अर्थव्यवस्था सध्या वेगाने विकसित होत असल्याचे सांगत बांधकाम आणि पायाभूत सुविधांशी संबंधित विविध प्रकल्पांचे कामही वेगाने सुरू असल्याचे पुरी यांनी नमूद केले. केंद्रीय सार्वजनिक बांधकाम विभागाने आपल्या प्रकल्पांसाठी उत्कृष्टतेचा आग्रह धरला पाहिजे, अशी अपेक्षा त्यांनी व्यक्त केली. बांधकामासाठी पारंपारिक मार्गच न अवलंबता नैसर्गिक स्रोत आणि नवतंत्रज्ञानाचा वापर करून दर्जेदार आणि सुरक्षित बांधकाम वेगाने करण्याचा प्रयत्न करावा, असे त्यांनी सांगितले.
S.Tupe/M.Pange/P.Kor
पर्यटन मंत्रालय
पर्यटन मंत्रालयाद्वारे, देशांतर्गत आणि जागतिक पातळीवर प्रचार मोहिमा राबवून भारतातील सप्त मोक्ष पुरी स्थळांना प्रोत्साहन
पर्यटन मंत्रालय भारतातील पर्यटन स्थळांना सर्वंकष दृष्टीकोनातून प्रोत्साहन देते. यात आता अयोध्या, मथुरा, माया , काशी , कांची अवंतिका , पुरी  आणि द्वारवती  या सप्त मोक्ष पुरी स्थळांचाही आता यात समावेश आहे. देशातील विविध पर्यटन स्थळे आणि उत्पादनांचा प्रचार करण्यासाठी इलेक्ट्रॉनिक, मुद्रीत आणि डिजिटल माध्यमांद्वारे देशांतर्गत आणि जागतिक बाजारपेठांमध्ये प्रचार मोहिमा राबवल्या जात आहेत. त्यानंतर अधिकृत संकेतस्थळ तसेच मंत्रालयाच्या समाजमाध्यम हँडलद्वारे जाहिरात देखील केली जाते.
संबंधित राज्य सरकारे/केंद्रशासित प्रदेशांशी सल्लामसलत करून निवडलेल्या तीर्थक्षेत्रे आणि वारसा स्थळांच्या एकात्मिक विकासाच्या उद्देशाने "राष्ट्रीय तीर्थक्षेत्र कायाकल्प आणि अध्यात्मिक, वारसास्थळ विकास अभियान " योजनेअंतर्गत पर्यटन मंत्रालय आर्थिक सहाय्य प्रदान करते.
पर्यटनाच्या पायाभूत सुविधांच्या विकासासाठी स्वदेश दर्शन अंतर्गत आर्थिक मदतही केली जाते. स्थळांची निवड करणे हा मुख्यत्वे राज्य सरकारे/केंद्रशासित प्रदेश प्रशासनाचा विशेषाधिकार आहे. निधीची उपलब्धता, योग्य तपशीलवार प्रकल्प अहवाल सादर करणे, योजनेच्या मार्गदर्शक तत्त्वांचे पालन करणे, यापूर्वी जारी केलेल्या निधीचा वापर, इत्यादींच्या अधीन राहून प्रकल्पांना मंजुरी दिली जाते. शाश्वत आणि जबाबदार पर्यटन स्थळांच्या विकासासाठी स्वदेश दर्शन योजना एसडी 2.0 मध्ये सुधारित करण्यात आली असून एसडी 2.0 अंतर्गत विकासासाठी द्वारकाची निवड केली आहे.
सांस्कृतिक, पर्यटन आणि उत्तर-पूर्व विकास विभागाचे मंत्री जी किशन रेड्डी यांनी काल राज्यसभेत हे उत्तर दिले.
राष्ट्रपती कार्यालय
भारतीय हिशोब तपासणी आणि लेखा सेवा आणि केंद्रीय अभियांत्रिकी सेवेतील प्रशिक्षणार्थी अधिकाऱ्यांनी घेतली राष्ट्रपतींची भेट
नवी दिल्ली, 18 फेब्रुवारी 2019
भारतीय हिशोब तपासणी आणि लेखा सेवा अर्थात आयएएएस आणि केंद्रीय अभियांत्रिकी सेवेतील प्रशिक्षणार्थी अधिकाऱ्यांनी आज  नवी दिल्लीत राष्ट्रपती भवन येथे राष्ट्रपती रामनाथ कोविंद यांची भेट घेतली.
कार्यकारी मंडळाचे कायदेमंडळप्रती उत्तरदायित्व निभावण्यात आयएएएस अधिकारी महत्वपूर्ण भूमिका बजावतात, असे राष्ट्रपतींनी सांगितले. कायदेमंडळासमोर सोपवण्यात आलेले कॅग अहवाल उत्तरदायित्वाची अंमलबजावणी करण्यात महत्त्वाची भूमिका बजावतात, असेही ते म्हणाले. आयएएएस अधिकारी जनतेला विश्वास आणि आर्थिक दूरदर्शित्वाचे रक्षक आहेत असेही राष्ट्रपतींनी सांगितले. प्रशासकीय व्यूहरचना सुधारणे हा हिशोब तपासाचा हेतू असला पाहिजे, हे या अधिकाऱ्यांनी नेहमी लक्षात ठेवले पाहिजे असे राष्ट्रपती म्हणाले.
केंद्रीय अभियांत्रिकी सेवा  भारतीय इतिहासातील रस्ते आणि महामार्ग विकासाच्या महत्वाच्या टप्प्यातील महत्वपूर्ण भागीदार असल्याचे राष्ट्रपती म्हणाले. उत्तम आणि सुरक्षित रस्ते बांधणे हे आव्हान आहे. प्रकल्पांची आखणी करताना दीर्घ काळापर्यंत रस्ते अधिक टिकावू राहण्यासाठी नवीन तंत्रज्ञानाचा वापर महत्वाचा ठरले पाहिजे, असे त्यांनी सांगितले. देशातील वाढत्या वाहनांमुळे वेग आणि सुरक्षेचे मुद्देही महत्वपूर्ण ठरल्याचे ते म्हणाले. भारतातील रस्ते अपघात आणि मृत्यू ही चिंतेची बाब आहे असल्याचे सांगून अभियंत्यांनी रस्ते अपघात दुर्घटना कमीत कमी होण्यासाठी विचार करावा, असे राष्ट्रपती म्हणाले.
B.Gokhale/J.Patankar/P.Kor
(Visitor Counter : 226
पंतप्रधान कार्यालय
उत्तर प्रदेशच्या मुख्यमंत्र्यांनी पंतप्रधानांची घेतली भेट
नवी दिल्ली, 14 मार्च 2023
उत्तर प्रदेशचे मुख्यमंत्री योगी आदित्यनाथ यांनी आज नवी दिल्लीत पंतप्रधान नरेंद्र मोदी यांची भेट घेतली.
पंतप्रधान कार्यालयाने ट्विट केले की;
"उत्तर प्रदेशचे मुख्यमंत्री योगी आदित्यनाथ यांनी पंतप्रधान @नरेंद्र मोदी यांची भेट घेतली."
N.Chitale/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
कंपनी व्यवहार मंत्रालय
रवी मित्तल यांनी भारतीय नादारी आणि दिवाळखोरी मंडळाच्या अध्यक्षपदाचा कार्यभार स्वीकारला
नवी दिल्ली, 9 फेब्रुवारी 2022
नवी दिल्ली येथे आज रवी मित्तल यांनी भारतीय नादारी आणि दिवाळखोरी मंडळाच्या अध्यक्षपदाचा कार्यभार स्वीकारला.
भारतीय प्रशासकीय सेवेच्या  1986 च्या तुकडीचे बिहार केडरचे अधिकारी असलेले मित्तल मेकॅनिकल अभियांत्रिकीचे पदवीधर आहेत आणि त्यांनी पर्यावरण विज्ञान मध्ये एम.फिल केले आहे.
भारतीय नादारी आणि दिवाळखोरी मंडळाचे अध्यक्ष म्हणून रुजू होण्यापूर्वी, ते युवा व्यवहार आणि क्रीडा मंत्रालयाच्या क्रीडा विभाग सचिव पदावरून निवृत्त झाले.मित्तल यांनी माहिती आणि प्रसारण मंत्रालयाचे सचिव आणि वित्त मंत्रालयाच्या वित्तीय सेवा विभागाचे विशेष सचिव म्हणूनही काम पाहिले आहे.
मित्तल यांनी भारतीय स्टेट बँक, पंजाब नॅशनल बँक, जनरल इन्शुरन्स कॉर्पोरेशन ऑफ इंडिया लिमिटेड इत्यादींसह विविध संस्थांच्या मंडळावरही काम केले आहे.S.Thakur/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 179
रेल्वे मंत्रालय
रेल्वे प्रवासादरम्यान प्रवाशांना असलेल्या सर्व चौकशी, तक्रारी तसेच मदतीसाठी भारतीय रेल्वे विभागाने “139” या एकीकृत रेल मदत हेल्पलाईन क्रमांकाची केली घोषणा
नवी दिल्ली, 8 मार्च 2021
रेल्वे प्रवासादरम्यान येणाऱ्या विविध समस्या आणि आवश्यक चौकशांसाठी वेगवेगळ्या हेल्पलाईन क्रमांकांवर संपर्क साधण्याच्या गैरसोयीपासून रेल्वे प्रवाशांची सुटका करण्याच्या उद्देशाने प्रवासादरम्यान प्रवाशांना काही समस्या उद्भवल्या किंवा काही चौकशी करावयाची असेल तर त्यासाठी भारतीय रेल्वे विभागाच्या “139” या एकाच एकीकृत हेल्पलाईन क्रमांकावर संपर्क साधायचा आहे. सध्या परिचलनात असलेल्या रेल्वेच्या सर्व हेल्पलाईन क्रमांकांऐवजी आता “139” हा एकच क्रमांक अस्तित्वात आला आहे. प्रवाशांना त्यांच्या प्रवासादरम्यान येणाऱ्या समस्या, तक्रारी किंवा चौकशांसाठी आता हा एकच क्रमांक लक्षात ठेवून त्यावर संपर्क साधावयाचा आहे.
रेल्वे विभागाच्या तक्रार निवारण हेल्पलाईन्स गेल्या वर्षी खंडित करण्यात आल्या. आता, येत्या 1 एप्रिल 2021 पासून 182 हा सध्या परिचालनात असलेला हेल्पलाईन क्रमांक देखील खंडित होईल आणि त्यावरील सेवा 139 क्रमांकाद्वारे दिल्या जाणाऱ्या सेवांमध्ये विसर्जित होतील.
हेल्पलाईन क्रमांक 139 च्या सेवा 12 भाषांमध्ये उपलब्ध असतील. प्रवाशांना आयव्हीआरएस प्रणालीद्वारे ही सेवा वापरता येईल किंवा फोन वरीलहे चिन्ह दाबून कॉल सेंटर मधील सहाय्यकाशी प्रत्यक्ष बोलता येईल. 139 या क्रमांकावर संपर्क साधण्यासाठी स्मार्ट फोन उपलब्ध असण्याची गरज नाही. त्यामुळे सर्व प्रकारचे फोन वापरणारे प्रवासी या सुविधेचा लाभ घेऊ शकतील.
सध्या 139 या हेल्पलाईन क्रमांकावर चौकशीसाठी सरासरी प्रतिदिन 3,44,513 कॉल अथवा संदेश येत आहेत.
139 हा हेल्पलाईन क्रमांक आयव्हीआरएस प्रणालीनुसार वापरण्याची पद्धत खाली दिली आहे:
- सुरक्षिततेविषयी किंवा वैद्यकीय मदतीसाठी प्रवाशांनी 1 क्रमांक दाबायचा आहे. यामुळे त्यांना त्वरित कॉल सेंटरमधील प्रतिनिधीशी बोलता येईल.
- रेल्वे विषयी कोणत्याही चौकशीसाठी 2 क्रमांकाचे बटण दाबल्यानंतर प्रवाशांना मिळणाऱ्या पुढील सूचनांद्वारे पीएनआर स्थिती विषयी माहिती, गाडीची स्टेशनवर येण्याची तसेच सुटण्याची निश्चित वेळ, जागांची उपलब्धता, तिकीट शुल्काची माहिती, तिकीट आरक्षण तसेच आरक्षण रद्द करण्याच्या नियमांची माहिती, गजराची सुविधा तसेच गंतव्य स्थानकाविषयी इशारा, व्हील चेयर चे आरक्षण, जेवणाची ऑर्डर इत्यादी गोष्टींची माहिती मिळेल.
- सामान्य तक्रारीसाठी प्रवाशांनी 4 हे बटण दाबावे.
- दक्षतेबाबतच्या तक्रारीसाठी प्रवाशांनी 5 हे बटण दाबावे.
- पार्सल आणि वस्तूंच्या वाहतुकीशी संबंधित चौकशीसाठी प्रवाशांनी 6 हे बटण दाबावे.
- आयआरसीटीसी संचालित गाड्यांच्या चौकशीसाठी प्रवाशांनी 7 हे बटण दाबावे.
- दाखल केलेल्या तक्रारीच्या विद्यमान स्थितीविषयी जाणून घेण्यासाठी प्रवाशांनी 9 हे बटण दाबावे.
- कॉलसेंटर मधील प्रतिनिधीशी बोलण्यासाठी प्रवाशांनीहे चिन्ह असलेले बटण दाबावे.
रेल्वे मंत्रालयाने प्रवाशांना नव्या हेल्पलाईन क्रमांकाची माहिती देऊन त्याच्या वापराविषयी प्रशिक्षण देण्यासाठी समाज माध्यमांवर #OneRailOneHelpline139 हे अभियान देखील सुरु केले आहे.
S.Tupe/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 105
पंतप्रधान कार्यालय
नववर्षानिमित्त पंतप्रधानांकडून दूरध्वनीवरुन शुभेच्छा
नवी दिल्ली, 1 जानेवारी 2020
नववर्षानिमित्त पंतप्रधान नरेंद्र मोदी यांनी भूतानचे ड्रूक गॅल्पो  जिग्मे खेसार नामग्याल वांगचूक, भूतानचे पंतप्रधान लिओनचेन लोटे शेरी, श्रीलंकेचे राष्ट्रपती गोटाबाया राजपक्षी आणि पंतप्रधान महिंदा राजपक्ष, मालदीवचे राष्ट्रपती इब्राहिम महम्मद सोलीह, बांगलादेशच्या पंतप्रधान शेख हसिना आणि नेपाळचे पंतप्रधान के पी शर्मा ओली यांच्याशी दूरध्वनीवरुन संवाद साधला.
पंतप्रधानांनी भारतीय जनता आणि त्यांच्या स्वत:च्या वतीने या नेत्यांना नवीन वर्षाच्या शुभेच्छा दिल्या. शेजारी प्रथम धोरण आणि प्रांतामधील भारताचे सर्व मित्र आणि भागिदारांची शांतता, सुरक्षा, समृद्धी आणि प्रगतीच्या स्वप्नासाठी भारताची कटिबद्धता त्यांनी अधोरेखित केली.
भूतानच्या राजांबरोबर संवाद साधतांना पंतप्रधानांनी गेल्या वर्षातली महत्वाची कामगिरी अधोरेखित केली. ज्यामुळे उभय देशांमधले विशेष संबंध अधिक दृढ झाले. यावेळी पंतप्रधानांनी भूतानला यावर्षी दिलेली भेट तसेच तिथल्या लोकांकडून मिळालेल्या प्रेमाची आठवण सांगितली. दोन्ही देशांच्या तरुणांमध्ये आदान-प्रदान वाढवण्याच्या गरजेवर त्यांनी भर दिला. भूतानच्या राजांच्या आगामी भारत दौऱ्यासाठी आपण उत्सुक असल्याचे पंतप्रधानांनी नमूद केले.
श्रीलंकेचे राष्ट्रपती गोटाबाया राजपक्षी यांनीही पंतप्रधानांना शुभेच्छा दिल्या आणि 2020 या वर्षामध्ये भारत आणि श्रीलंका यांच्यातले मैत्रीपूर्ण संबंध अधिक दृढ होतील, असा विश्वास व्यक्त केला. यासाठी एकत्रितपणे काम करण्याच्या कटिबद्धतेचा दोन्ही नेत्यांनी पुनरुच्चार केला.
श्रीलंकेचे पंतप्रधान महिंदा राजपक्ष यांच्याशी बोलतांना पंतप्रधानांनी श्रीलंकेबरोबर सहकार्य विस्तारण्यासाठी भारताच्या कटिबद्धतेचा पुनरुच्चार केला. पंतप्रधान राजपक्षी यांनीही मोदींना शुभेच्छा दिल्या आणि दोन्ही देशांमधले संबंध वृद्धिंगत करण्याची इच्छा व्यक्त केली.
पंतप्रधान मोदी यांनी मालदीवचे राष्ट्रपती आणि मालदीवच्या जनतेला त्यांच्या विकासाच्या उपक्रमांसाठी शुभेच्छा दिल्या. राष्ट्रपती सोलिह यांनीही पंतप्रधानांना शुभेच्छा दिल्या आणि सध्याचे द्विपक्षीय सहकार्य वृद्धिंगत करतांना नवीन क्षेत्रांचा शोध घेऊन संबंध दृढ करण्याची इच्छा व्यक्त केली.
बांगलादेशच्या पंतप्रधान शेख हसिना यांची अवामी लिगच्या अध्यक्ष म्हणून तीन वर्षांसाठी फेरनिवड झाल्याबद्दल मोदींनी त्यांचे अभिनंदन केले. बांगलादेशचे भारतातील माजी उच्चायुक्त सय्यद मुआझेम अली यांच्या अकाली निधनाबद्दल पंतप्रधानांनी शोक व्यक्त केला. 2019 मध्ये भारत-बांगलादेश संबंधातील प्रगतीचा त्यांनी उल्लेख केला. बंगबंधू यांची जन्मशताब्दी आणि बांगलादेश मुक्ती संग्रामाची 50 वर्षे तसेच दोन्ही देशांमधील राजनैतिक संबंधांमुळे दोन्ही देशांमधले संबंध अधिक दृढ व्हायला मदत होईल, असे ते म्हणाले.
नेपाळचे पंतप्रधान ओली यांच्याशी बोलतांना पंतप्रधानांनी 2019 मध्ये अनेक प्रकल्प पूर्ण झाल्याबद्दल तसेच दोन्ही देशांमधल्या संबंधांबद्दल समाधान व्यक्त केले. मोतीहरी -अमलेखगंज  पेट्रोलियम उत्पादन पाईपलाईन विक्रमी वेळेत पूर्ण केल्याचा विशेष उल्लेख त्यांनी केला. बिरातनगर येथील एकात्मिक तपासणी नाक्याचे उद्घाटन तसेच नेपाळमधील गृहनिर्माण पुनर्बांधकाम प्रकल्पाचे व्हिडिओ कॉन्फरन्सिंगद्वारे लवकरात लवकर उद्घाटन करण्याबाबत दोन्ही नेत्यांनी सहमती दर्शवली.
S.Tupe/S.Kane/D.Rane
(Visitor Counter : 81
पंतप्रधान कार्यालय
भारतीय दूरसंचार नियामक प्राधिकरणाच्या 17मे रोजी होणाऱ्या रौप्यमहोत्सवी कार्यक्रमाला पंतप्रधान करणार संबोधित
भारतीय उद्योग आणि स्टार्टअप्सना त्यांची उत्पादने, रचना, उकल करणाऱ्या आणि गणनविधी प्रमाणित करणाऱ्या तसेच भविष्यातील तंत्रज्ञानासाठी समर्पक ठरणाऱ्या 5G टेस्ट बेडचा पंतप्रधान करणार शुभारंभ
नवी दिल्ली, 16 मे 2022
पंतप्रधान नरेंद्र मोदी 17 मे 2022 रोजी सकाळी 11 वाजता दृकश्राव्य माध्यमाद्वारे भारतीय दूरसंचार नियामक प्राधिकरणाच्या  रौप्यमहोत्सवी वर्षानिमित्त आयोजित कार्यक्रमाला संबोधित करणार आहेत. या सोहळ्यानिमित्ताने एका विशेष टपाल तिकीटाचेही प्रकाशन पंतप्रधान करणार आहेत
आयआयटी मद्रासच्या नेतृत्वाखाली एकूण आठ संस्थांनी मिळून बहुसंस्था सहयोगी प्रकल्प म्हणून विकसित केलेल्या 5G टेस्ट बेडचा शुभारंभ पंतप्रधान या कार्यक्रमादरम्यान, करणार आहेत.
आयआयटी दिल्ली,आयआयटी हैदराबाद,आयआयटी मुंबई, आयआयटी कानपूर, इंडियन इन्स्टिट्यूट ऑफ सायन्स, बंगळुरू, सोसायटी फॉर अप्लाइड मायक्रोवेव्ह इलेक्ट्रॉनिक्स इंजिनिअरिंग अँड रिसर्च  आणि सेंटर ऑफ एक्सलन्स इन वायरलेस टेक्नॉलॉजी  या संस्थांचा या प्रकल्पात सहभागी झालेल्या संस्थांमध्ये समावेश आहे.या प्रकल्पास विकसित करण्यासाठी 220 कोटी रुपयांपेक्षा जास्त खर्च आला आहे. हा टेस्ट बेड भारतीय उद्योग आणि स्टार्टअप कंपन्यांसाठी त्यांची उत्पादने, रचना, उकलसामुग्री आणि गणनविधी, 5G आणि भविष्यातील तंत्रज्ञानात प्रमाणित करण्यात एक सहाय्यक परिसंस्था निर्माण करण्यात उपयुक्त ठरेल.
भारतीय दूरसंचार नियामक प्राधिकरणाची स्थापना 1997 मध्ये भारतीय दूरसंचार नियामक प्राधिकरण अधिनियम,1997 द्वारे करण्यात आली आहे.
S.Kulkarni/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
दिल्लीत लागलेल्या भीषण आगीमुळे झालेल्या जीवितहानीबद्दल पंतप्रधानांनी व्यक्त केला शोक
पंतप्रधान राष्ट्रीय मदत निधीतून आर्थिक मदतीची घोषणा
दिल्लीत भीषण आग लागल्याने झालेल्या जीवितहानीबद्दल पंतप्रधान नरेंद्र मोदी यांनी तीव्र दु:ख व्यक्त केलं आहे.
या आगीत मृत्युमुखी पडलेल्यांच्या निकटच्या वारसाला 2 लाख रुपये, तर आगीत जखमी झालेल्यांना 50 हजार रुपयांच्या आर्थिक मदतीची घोषणाही पंतप्रधानांनी केली आहे. पंतप्रधान राष्ट्रीय मदत निधीतून  ही मदत दिली जाणार आहे.
"दिल्लीत लागलेल्या भीषण आगीमुळे झालेल्या जीवितहानीचं वृत्त ऐकून आपल्याला तीव्र दु:ख झालं. या आगीमुळे नुकसान झालेल्या कुटुंबियांच्या दुःखात मी सहभागी आहे. या आगीत जखमी झालेले लोक लवकरात लवकर बरे होवोत हीच माझी कामना आहे." असं पंतप्रधानांनी ट्विटरवर म्हटलं आहे.
दिल्लीतील आगीत मृत्युमुखी पडलेल्यांच्या निकटच्या वारसाला पंतप्रधान राष्ट्रीय मदत निधीतून प्रत्येकी 2 लाख रुपये, तर जखमींना प्रत्येकी 50 हजार रुपयांची आर्थिक मदत दिली जाईल अशी माहिती पंतप्रधान कार्यालयाने ट्विट करून दिली आहे.
कोळसा मंत्रालय
ऊर्जा आणि बिगर ऊर्जा क्षेत्रातील ग्राहकांना सीआयएलकडून दिलासा
नवी दिल्ली, 9 एप्रिल 2020
कोल इंडिया लिमिटेड ऊर्जा क्षेत्रातील ग्राहकांना जवळपास 80 टक्के कोळसा पुरवत आहे. वर्ष 2020-21 या चालू वर्षात ऊर्जा क्षेत्राला 550 दशलक्ष टन कोळसा ऊर्जा क्षेत्राला देऊ करण्यात आला आहे. ऊर्जा क्षेत्राला दिलासा देण्यासाठी आणि कोळशाची उपलब्धता वाढवण्यासाठी सीआयएलने इंधन पुरवठा करारांकरिता आगाऊ रोख पद्धतीने भरणा करण्याऐवजी यूझन्स लेटर ऑफ क्रेडिट सुविधेसाठी आधीच परवानगी दिली आहे.
एप्रिल 2020 या महिन्यात बिगर ऊर्जा क्षेत्रातील ग्राहकांसाठीही अशाच प्रकारची सुविधा उपलब्ध करून देण्यात आली आहे.
B.Gokhale/S.Kakade/P.Malandkar
(Visitor Counter : 156
गृह मंत्रालय
आपत्कालीन क्रमांक 112 ची सुरूवात
लैंगिक गुन्हे तपास यंत्रणा आणि सुरक्षित शहर अंमलबजावणी देखरेख पोर्टलचीही सुरूवात
(नवी दिल्ली, 19 फेब्रुवारी 2019
केंद्रीय गृहमंत्री राजनाथ सिंह आणि महिला व बाल विकास मंत्री मनेका गांधी यांनी आज नवी दिल्ली येथे संयुक्तरित्या, मुंबई शहर आणि 16 राज्ये/केंद्रशासित प्रदेशात, महिला सुरक्षेसाठी आपत्कालीन प्रतिसाद सहाय्य यंत्रणेचा  प्रारंभ केला. या राज्यांमधील नागरिक आता कुठल्याही आपत्कालीन स्थितीत 112 या क्रमांकावर सहाय्य मागू शकतील. याखेरीज लैंगिक गुन्हे तपास यंत्रणा आणि सुरक्षित शहर अंमलबजावणी देखरेख पोर्टलचा प्रारंभही करण्यात आला.
ईआरएसएसचा प्रारंभ देशातील महिला सुरक्षेत मैलाचा टप्पा असल्याचे सिंह यांनी यावेळी सांगितले. राज्यांनी या उपक्रमांची प्रभावी अंमलबजावणी करावी, असे त्यांनी सांगितले.
ईआरएसएसची लवकरच संपूर्ण देशभरात अंमलबजावणी होईल. 112 क्रमांकांतर्गत राज्यातल्या आपत्कालीन प्रतिसाद केंद्राच्या माध्यमातून पोलीस, अग्निशमन, आरोग्य आणि इतर हेल्पलाईन्स एकत्र करण्यात आल्यामुळे लोकांना आता वेगवेगळे हेल्पलाईन क्रमांक लक्षात ठेवण्याची गरज नाही, असे सिंह यांनी सांगितले.
तामिळनाडू , उत्तर प्रदेश , पश्चिम बंगाल  आणि महाराष्ट्र  इथल्या राज्य न्यायवैद्यक प्रयोगशाळांमध्ये डीएनए विश्लेषण क्षमता अधिक बळकट करण्यासाठी निर्भया कोषांतर्गत विशेष प्रकल्प म्हणून 78 कोटी 76 लाख रुपये मंजूर करत असल्याची घोषणाही केंद्रीय गृहमंत्र्यांनी केली.
महिला सुरक्षेसाठी केंद्रीय गृहमंत्रालय देत असलेल्या सहाय्याबद्दल मनेका गांधी यांनी आभार मानले.
N.Sapre/S.Kakade/P.Kor
राष्ट्रपती कार्यालय
राष्ट्रपती उद्या 74 व्या प्रजासत्ताक दिनाच्या पूर्वसंध्येला राष्ट्राला संबोधित करणार
नवी दिल्ली, 24 जानेवारी 2023
राष्ट्रपती, द्रौपदी मुर्मू उद्या  74 व्या प्रजासत्ताक दिनाच्या पूर्वसंध्येला राष्ट्राला संबोधित करणार आहेत.
राष्ट्रपतींचा संदेश संध्याकाळी सात  वाजल्यापासून आकाशवाणीच्या  संपूर्ण राष्ट्रीय नेटवर्कवर आणि दूरदर्शनच्या सर्व वाहिन्यांवर हिंदीमध्ये प्रसारित केला जाईल आणि त्यानंतर इंग्रजीतील संदेश प्रसारित होईल. दूरदर्शनवरील हिंदी आणि इंग्रजीमधील प्रसारणानंतर दूरदर्शनच्या प्रादेशिक वाहिन्यांद्वारे संदेशाचे प्रादेशिक भाषांमध्ये प्रसारण केले जाईल. आकाशवाणीवर रात्री साडेनऊ  वाजल्यापासून संबंधित प्रादेशिक नेटवर्कवर प्रादेशिक भाषेतील संदेश प्रसारित केला जाईल.
S.Kane/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 136
कोळसा मंत्रालय
नॉर्दर्न कोलफिल्ड्स लिमिटेड खनिज-युक्त मातीमधून कृत्रिम-वाळूचे  उत्पादन करणार
नवी दिल्ली, 10 जानेवारी 2023
मिनीरत्न कोळसा-उत्पादक कंपनी नॉर्दर्न कोलफिल्ड्स लिमिटेड त्याच्या अमलोहरी प्रकल्पातून बांधकामात वापरल्या जाणार्या ‘एम-सँड’ या मुख्य घटकाचे उत्पादन सुरू करण्यासाठी सज्ज आहे. हा उपक्रम नैसर्गिक संसाधनांचा जास्तीत जास्त वापर आणि खाणकामाचा प्रतिकूल परिणाम कमी करण्यासाठी कोळसा मंत्रालयाच्या मार्गदर्शनाखाली शाश्वत पद्धतींना चालना देण्यावर आधारित आहे. पर्यावरणीय समतोलावर लक्ष केंद्रित करताना व्यवसायाच्या विविधतेवर लक्ष केंद्रित करून, कंपनीने खनिज-युक्त माती  कच्चा माल म्हणून वापरून वाळू उत्पादन प्रकल्प उभारला आहे.
कंपनीचा हा पर्यावरणपूरक उपक्रम नदीच्या पात्रातील धूप आणि जलीय परिसंस्थांचे रक्षण करण्यास मदत करेल. अलीकडेच एनसीएलने उत्पादन सुरू करण्यासाठी संमती मिळवली आहे ,ज्यामुळे वाळूचे व्यावसायिक उत्पादन आणि पुढील महिन्यात सुरू होणार् या एम -वाळूच्या लिलावाचा मार्ग मोकळा झाला आहे.
खालच्या थराचा कोळसा काढण्यासाठी तब्बल 410 दशलक्ष घनमीटर ओव्हर बर्डन काढणे आवश्यक असते. कोळशाच्या वरच्या थराला ओव्हरबर्डन  म्हणून ओळखले जाते. याचे प्रमाण प्रचंड असून उत्खनन केलेल्या कोळशाच्या अंदाजे 4 पट आहे.
हा नवीनतम उपक्रम, कंपनी, सरकार आणि स्थानिक भागधारकांसाठी निश्चितपणे लाभदायक ठरणार आहे. नॉर्दर्न कोलफिल्ड्स लिमिटेड  दरवर्षी सुमारे 3 लाख घनमीटर एम-वाळूचे उत्पादन करेल आणि दररोज 1000 घनमीटर वाळू तयार करण्यासाठी 1429 घनमीटर ओव्हर बर्डन वापरेल. उत्पादित केलेल्या ‘एम-सँड’चा ई-लिलाव सध्या बाजारात उपलब्ध असलेल्या वाळूच्या तुलनेत खूपच स्वस्त आधारभूत किमतीत होईल तसेच तो उत्कृष्ट किंवा समान दर्जाचा असेल.S.Kane/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 144
सांस्कृतिक मंत्रालय
केंद्रीय संस्कृती मंत्री प्रह्लादसिंग पटेल यांनी 13 व्या शतकातील प्रभू राम, लक्ष्मण आणि देवी सीता यांच्या कांस्य मूर्ती तामिळनाडू मूर्ती शाखेकडे सुपूर्द केल्या
नवी दिल्ली, 18 नोव्हेंबर 2020
केंद्रीय सांस्कृतिक आणि पर्यटन राज्यमंत्री  प्रह्लादसिंग पटेल यांनी आज नवी दिल्ली येथे भारतीय पुरातत्व सर्वेक्षण विभागाचे मुख्यालय, धरोहर भवन येथे आयोजित एका समारंभात, तामिळनाडू सरकारच्या मूर्ती शाखेला प्रभू राम, लक्ष्मण आणि देवी सीता यांच्या कांस्य मूर्ती सुपूर्द केल्या. यावेळी सांस्कृतिक मंत्रालय ,भारतीय पुरातत्व सर्वेक्षण विभाग आणि तमिळनाडू सरकारचे वरिष्ठ अधिकारीही उपस्थित होते.
लंडनमधील मेट्रोपॉलिटन पोलिसांनी 15 सप्टेंबर 2020 रोजी या कांस्य मूर्ती लंडनमध्ये भारतीय उच्चायुक्तांकडे सुपूर्द केल्या होत्या. 1958 मधील छायाचित्र दस्तऐवजा नुसार, या मूर्ती तामिळनाडूच्या नागापट्टिनम जिल्ह्यातील आनंदमंगलममधील श्री राजगोपाल विष्णू मंदिराच्या मालकीच्या असून हे मंदिर विजयनगर साम्राज्याच्या काळात बांधलेलेआहे. तामिळनाडू पोलिसांच्या मूर्ती शाखेने केलेल्या तपासा नुसार श्री राजगोपाल विष्णू मंदिरातून या मूर्तींची चोरी 23/24 नोव्हेंबर 1978 रोजी करण्यात आली होती.
प्रभू राम, लक्ष्मण आणि सीता मातेच्या या कांस्य मूर्ती भारतीय धातू कलेचा उत्कृष्ट नमुना असून या मूर्ती अनुक्रमे 90.5 सेमी, 78 सेमी आणि 74.5 सेमी उंचीच्या आहेत. या मूर्तींच्या शैलीनुसार या इसवी सन पूर्व 13 व्या शतकातील आहेत.
पंतप्रधान नरेंद्र मोदी यांच्या सक्षम नेतृत्वाखाली 2014 पासून एकूण 40 पुरातन वस्तू परदेशातून भारतात परत आल्या असून 1976 पासून 2014 पर्यंत केवळ अशा 13 पुरातन वस्तू पुनर्प्राप्त झाल्या आहेत असे पटेल यांनी हस्तांतरण सोहळ्यादरम्यान माध्यमांना सांगितले.
या मूर्ती देशात परत आणण्यासाठी भारतीय पुरातत्व सर्वेक्षण, विशेष मूर्ती शाखा, तामिळनाडू सरकार, डीआरआय आणि भारत उच्चायुक्त लंडन यांनी केलेल्या अविरत प्रयत्नांसाठी त्यांचे पटेल यांनी अभिनंदन केले.
भारतीय स्वातंत्र्याच्या 75 व्या वर्धापनदिन सोहळ्याच्या एक भाग म्हणून भारतीय स्वातंत्र्य चळवळ, स्वातंत्र्यसैनिकांचे जीवन, भारतीय परंपरा, वारसा व संस्कृती, पर्यटन विकास आणि प्रोत्साहन व इतर विषयांवर काम करणार्या संस्था/ अर्जदार यांना माजी पंतप्रधान स्व. अटलबिहारी वाजपेयी यांच्या जयंती पासून 25 डिसेंबर 2020 ते 15 ऑगस्ट 2021 या कालवधीत एएसआयच्या विविध स्मारकांमध्ये राष्ट्रीय विषयाशी संबंधित शुटींग / छायाचित्रण करणाऱ्या  संस्था/ अर्जदार यांना शुल्कात सूट देण्यात येईल अशी घोषणा पटेल यांनी यावेळी केली. छायाचित्रण करण्यासाठी संबंधित अर्जदार/संस्थांना ऑनलाईन अर्ज करावा लागेल.
Click here to access list of antiquities retrieved from foreign countries to India from 1976 to 2020Jaydevi PS/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 99
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/ केंद्रशासित प्रदेशातील उपलब्धतेची अद्ययावत माहिती
राज्ये आणि केंद्रशासित प्रदेशांना सुमारे 184.12 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 16.45 कोटींपेक्षा अधिक लसीच्या न वापरलेल्या उपयोगी मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे
उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,84,12,85,555
|
|
BALANCE AVAILABLE
|
|
16,45,41,016
केंद्र सरकारने सुमारे 184.12  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या माध्यमातून उपलब्ध केल्या आहेत.
16.45  कोटी न वापरलेल्या उपयुक्त मात्रा राज्ये आणि केंद्रशासित प्रदेशांकडे शिल्लक आहेत.
राष्ट्रपती कार्यालय
बैसाखी, विशू, रोंगाली बिहू, नब बर्ष, बैसाखडी, पुतांदू, पिरापू निमित्त राष्ट्रपतींच्या शुभेच्छा
नवी दिल्ली, 13 एप्रिल, 2020
राष्ट्रपती रामनाथ कोविंद यांनी 13 आणि 14 एप्रिल 2020 रोजी देशाच्या विविध भागात साजऱ्या होणाऱ्या बैसाखी, विशू, रोंगाली बिहू, नब बर्ष, बैसाखडी, पुतांदू, पिरापू निमित्त देशवासियांना शुभेच्छा दिल्या आहेत. त्यांनी शुभेच्छा संदेशात म्हंटले आहे:-
“बैसाखी, विशू, रोंगाली बिहू, नब बर्ष, बैसाखडी, पुतांदू, पिरापू या सणांनिमित्त मी भारतातील आणि परदेशातील माझ्या नागरिकांना हार्दिक शुभेच्छा देतो.
हे सण भारताच्या सांस्कृतिक विविधतेतील एकतेचे प्रतिक आहेत आणि आमच्या शेतकरी बांधवांना आनंद साजरा करण्यासाठीचे विशेष क्षण देखील आहेत. आपले शेतकरी आपल्यासाठी केवळ अन्न्धान्यचं पिकवत नाहीत तर त्यांच्या अथक प्रयत्नांच्या माध्यमातून आपल्यासाठी अन्न सुरक्षा आणि समृद्धी देखील प्रदान करतात त्यामुळे आपले शेतकरी हे नेहमीच आपल्या कृतज्ञतेच्या केंद्रस्थानी राहिले पाहिजे.
आपण सध्या कोविड-19 मुळे उद्भवलेल्या आव्हानांचा सामना करत आहोत. चला यावर्षी या उत्सवांच्या निमित्ताने आपण निश्चय करूया की, सामाजिक अंतराच्या नियमांचे आणि सगळ्या उपाययोजनांचे काटेकोरपणे पालन करून एकजुटीने आणि सामुहिक संकल्पाच्या बळावर कोरोना विषाणूचा पराभव करूया”.
राष्ट्रपतींच्या हिंदी संदेशेसाठी येथे क्लिक करा.
B.Gokhale/S.Kane/D.Rane
(Visitor Counter : 116